 Ibraahim Muuse Cabdi oo isagu wakhtigaasi ku sugnaa dugsigii uu ka dhiganayey waxbarashada ayaa sidaasi kaga badbaaday masiibadaa ku habsatay qoyskiisa, wuxuuse garab iyo taageero buuxda ka helay qaranka Somaliland ee uu madaxweynaha ka yahay Mudane Muuse Biixi Cabdi oo shalay deegaannada Saylac, Caasha-caddo, Lughaya iyo Gargaara Bari oo roobabkii dabaylaha watay ay khasaare ballaadhan gaadhsiiyeen, ku soo maray kormeer u kuurgelid ah, isaga oo indhihiisa kusoo arkay xaaladda dhabta ah ee halkaas ka jirta, mar uu si gaara u xusay madaxweynuhu qoyskii masiibadu haleeshay ayaa waxa uu yidhi Waxa jira qoys dhawr iyo toban qof ahaa oo wiil yari ka hadhay, wiilkaasna waanu doonaynaa, haddii reerkoodii baxayna qarankiisii baa jooga, xilkuna qaranka ayuu saaran yahay, markaa wiilkaasi inuu na raaco ayaanu doonaynaa, intaa ka dib waxa uu madaxweynuhu la wareegay masuuliyada wiilkaasi. 